CELEX: 22005D0956
Language: da
Date: 2005-12-19 00:00:00
Title: 2005/956/EF: Den Blandede Landbrugskomités afgørelse nr. 4/2005 af  19. december 2005  om ændring af appendiks 1 til bilag 9 til aftalen mellem Det Europæiske Fællesskab og Det Schweiziske Forbund om handel med landbrugsprodukter

29.12.2005   
            
            
               DA
            
            
               Den Europæiske Unions Tidende
            
            
               L 346/44
            
         
      DEN BLANDEDE LANDBRUGSKOMITÉS AFGØRELSE Nr. 4/2005
   af 19. december 2005
   om ændring af appendiks 1 til bilag 9 til aftalen mellem Det Europæiske Fællesskab og Det Schweiziske Forbund om handel med landbrugsprodukter
   (2005/956/EF)
   DEN BLANDEDE LANDBRUGSKOMITÉ HAR —
   under henvisning til aftalen mellem Det Europæiske Fællesskab og Det Schweiziske Forbund om handel med landbrugsprodukter, særlig artikel 11, og
   ud fra følgende betragtninger:
   
               (1)
            
            
               Aftalen mellem Det Europæiske Fællesskab og Det Schweiziske Forbund om handel med landbrugsprodukter (i det følgende benævnt »aftalen«) trådte i kraft den 1. juni 2002.
            
         
               (2)
            
            
               Bilag 9 har til formål at fremme handelen med økologiske landbrugsprodukter og fødevarer fra Fællesskabet og Schweiz.
            
         
               (3)
            
            
               Ifølge artikel 8, stk. 2, i bilag 9 til aftalen undersøger arbejdsgruppen løbende udviklingen i parternes love og administrative bestemmelser og udarbejder bl.a. forslag, som den forelægger for Den Blandede Landbrugskomité med henblik på tilpasning og ajourføring af de pågældende appendikser.
            
         
               (4)
            
            
               Appendiks 1 til bilag 9 til aftalen vedrører de bestemmelser, der gælder for afsætning af økologiske landbrugsprodukter og fødevarer fra Fællesskabet og Schweiz.
            
         
               (5)
            
            
               Appendiks 1 til bilag 9 til aftalen bør tilpasses for at tage hensyn til udviklingen i bestemmelserne i Fællesskabet og i Schweiz —
            
         TRUFFET FØLGENDE AFGØRELSE:
   Artikel 1
   Appendiks 1 til bilag 9 til aftalen mellem Det Europæiske Fællesskab og Det Schweiziske Forbund om handel med landbrugsprodukter erstattes af teksten i bilaget til denne afgørelse.
   Artikel 2
   Denne afgørelse træder i kraft den 1. januar 2006.
   
      Udfærdiget i Bruxelles, den 19. december 2005.
      
         
            På vegne af Den Blandede Landbrugskomité
         
         
            Leder af EF’s delegation
         
         Aldo LONGO
         
         
            Leder af den schweiziske delegation
         
         Christian HÄBERLI
         
         
            Sekretær for Den Blandede Landbrugskomité
         
         Remigi WINZAP
         
      
   
   
      BILAG
      
         
            »APPENDIKS 1
            Gældende EF-bestemmelser
            Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (EFT L 198 af 22.7.1991, s. 1), senest ændret ved Kommissionens forordning (EF) nr. 2254/2004 (EUT L 385 af 29.12.2004, s. 20).
            Kommissionens forordning (EØF) nr. 94/92 af 14. januar 1992 om nærmere regler for indførsel fra tredjelande som omhandlet i forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (EFT L 11 af 17.1.1992, s. 14), senest ændret ved Kommissionens forordning (EF) nr. 746/2004 (EUT L 122 af 26.4.2004, s. 10).
            Kommissionens forordning (EØF) nr. 207/93 af 29. januar 1993 om fastlæggelse af indholdet af bilag VI til Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler og om gennemførelsesbestemmelser til artikel 5, stk. 4, i nævnte forordning (EFT L 25 af 2.2.1993, s. 5), senest ændret ved forordning (EF) nr. 2020/2000 (EFT L 241 af 26.9.2000, s. 39).
            Kommissionens forordning (EF) nr. 1788/2001 af 7. september 2001 om gennemførelsesbestemmelser til bestemmelserne for kontrolattesten for import fra tredjelande under artikel 11 i Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (EFT L 243 af 13.9.2001, s. 3), senest ændret ved forordning (EF) nr. 746/2004 (EUT L 122 af 26.4.2004, s. 10).
            Kommissionens forordning (EF) nr. 223/2003 af 5. februar 2003 om kravene til mærkning ved økologisk produktion af foderstoffer, foderblandinger og fodermidler og om ændring af Rådets forordning (EØF) nr. 2092/91 (EUT L 31 af 6.2.2003, s. 3).
            Kommissionens forordning (EF) nr. 1452/2003 af 14. august 2003 om videreførelse af undtagelsen i artikel 6, stk. 3, litra a), i Rådets forordning (EØF) nr. 2092/91 for bestemte arter af frø og vegetativt formeringsmateriale og om fastlæggelse af procedureregler og kriterier for denne undtagelse (EUT L 206 af 15.8.2003, s. 17).
            Gældende bestemmelser i Schweiz
            »Ordonnance« af 22. september 1997 om økologisk landbrug og økologiske produkters og fødevarers betegnelse (»Ordonnance« om økologisk landbrug), senest ændret den 10. november 2004 (RO 2004 4891).
            »Ordonnance« af 22. september 1997 om økologisk landbrug, udstedt af Département fédéral de l’économie, senest ændret den 10. november 2004 (RO 2004 4895).
            Udelukket fra ækvivalensordningen
            Schweiziske produkter, hvis bestanddele er fremstillet i forbindelse med omlægning til økologisk landbrug.
            Produkter fra den schweiziske gedeproduktion, når dyrene er omfattet af undtagelsen i artikel 39d i »ordonnance« 910.18 om økologisk landbrug og økologiske produkters og levnedsmidlers betegnelse.«